TV7 JERUUSALEMMA UUDISED
Meie tänased teemad -
Iisraeli valitsus: Hamas ei olnud Gaza operatsioonis võitja
Gaza hukkunud terroristid sisestati statistikasse lastena
ISIS kavatseb rünnata Iisraeli mehitamata lennukiga
Süüria mässulised sõdisid Iisraeli-Süüria piiritara lähedal
Mavi Marmara flotilli taga olnud IHH sõlmis koostööleppe Qatariga
Iisarelis leiti ohtlikku Lääne-Niiluse viirust
ISIS taotleb bioloogilisi relvi
TV7 Jeruusalemma Uudistest - Shalom!
Arutz Sheva teatel lükkas üks Iisraeli tippdiplomaat ümber väite,
nagu oleks Hamas võitnud operatsiooni Protective Edge.
Kuigi Gaza elanikud tähistasid eelmisel teisipäeval alanud vaherahu
Hamasi võiduna, ei olnud suuri kaotusi kannatanud rühmitus
mainitud allika sõnul võitja.
Hamas oli sunnitud relvarahu tegema
Gaza sektori ja rühmituse kaotuste tõttu.
Ülesehitamine võib võtta 10 aastat.
Raportite teatel avaldas Islamidžihaad relvarahuks survet
juba paar nädalat varem, kuna 50 päeva kestnud lahinguis
oli Iraani värvatud rühmitus suuri kaotusi kandnud.
Hamas ise kaotas oma tähtsaima majandusjuhi
ja sõjalise tiiva al-Qassam Brigaadi kolm tippjuhti,
millele Hamas reageeris paanikas
kahtlustatavate informaatorite hukkamiskampaaniaga.
Relvarahu on kõvasti kritiseeritud ka Iisraeli julgeolekukabinetis,
kus ligi pooled olid otsuse vastu, kus neil polnud võimalust hääletada.
USA ja ÜRO toetasid relvarahu.
Israel Today teatel paljastab Iisraeli sõjaluureraport,
et Iisraeli armee operatsiooni ajal hukkunud terroristidele
anti Gazas hiljem võltsidentiteedid, varjamaks fakti,
et nad olid relvastatud täiskasvanud mehed.
Luureraporti teatel tõestab 500 esimese palestiina hukkunu
hoolikas analüüs, et 46% inimohvreist olid militandid
ja 54% kõrvalised tsiviilisikud.
Hamasi petlike meetodite tõttu võib militantide arv kõrgemgi olla.
Näiteks Gaza City äärelinnas peetud lahingute ajal
jäeti suur hulk militante hukkunult varemete alla,
ja nende kohta pole mingit teavet.
Luure hinnangul võis hukkunuid olla isegi 150.
Luureraporti teatel registreeris Gaza Tervishoiuministeerium
võitluses hukkunud relvastatud terroriste lastena.
Kui Hamas kuulis Iisraeli täpsest analüüsist
inimohvrite ja nendega seotud tõendite suhtes,
õhutati palestiinlasi lõpetama
suhtlusmeedias info jagamine hukkunud militantide kohta.
Salalikke ja petlikke võtteid juhtiv Gaza Siseministeerium käskis
Tervishoiuministeeriumil eemaldada hukkunud militantide surnukehadelt
vormiriided ja tunnistatavad aumärgid.
Arutz Sheva teatel planeerib ISIS rünnakut Iisraeli vastu
mehitamata droonidega.
Rühmituse kanadalasest liikme sõnul arendab ISIS droone,
mida nähakse lähitulevikus Bagdadis, Kurdistanis, Süürias,
okupeeritud Palestiinas ja USAs.
USA objekte rünnataks Mehhikost.
ISISe teised aktivistid on korranud kanadalase sõnumit,
mille kohaselt rühmitus planeerib peagi rünnakuid USAs ja Euroopas.
Islamiriik ISIS on kohal ka Gazas.
Israel Today teatel vallutas al-Qaeda sidemetega
Süüria mässuliste rühmitus Al Nusra Front eelmisel nädalal
Iisraeli-Süüria vahelise Quneitra piiripunkti.
Iisraeli võimud käskisid farmeritel ja teistel tsiviilelanikel evakueeruda
kui Süüria valitsusväed piiri lähedal rühmitusega võitlesid.
Lahingute süvenedes sattus Iisraeli poolele mitmeid mürske
ja ootamatus mürsutules sai haavata Iisraeli armee ohvitser.
Iisrael vastas suurtükitulega.
Al Nusra Front on korduvalt al-Qaedale ustavust vandunud.
Mingis etapis tegi Al Nusra Front koostööd ISISega,
kuid hiljem võitlesid nad teineteise vastu,
kuna ISISe juht al Baghdadi püüdis rühmitusi vägisi ühendada.
The Jerusalem Posti teatel sõlmis 2010. a Gazasse liikunud
Mavi Marmara abiflotilli taustal olev Türgi humanitaarühendus IHH
hiljuti strateegilise koostööleppe Qatari heategevusühendusega.
Türgi IHH teatel toob Qataris, Dohas, pressikonverentsil avaldatud leping
organisatsioonid püsiva koostööpartnerluse tõttu
teineteisele lähemale.
Organisatsioonid kavandavad lühemaid ja pikemaid projekte
mitmeis paigus.
Nad kavandavad nii ühisprojekte
kui teineteise olemasolevate projektide toetamist.
Kahe kuu vältel kohtuvad ühenduste esindajad,
et arutada prioriteetseid hankeid.
Qatar ja Türgi on toetanud Moslemivennaskonda
ja teisi islamirühmitusi kogu Lähis-Idas,
mis on mõjutanud suhteid Iisraeli
ja hetkel revolutsioonivastaste sunni riikidega,
nagu Saudi Araabia, Emiraadid ja Egiptus.
Türgi IHH kavatseb Gazasse
"Iisraeli värskeima rünnaku laineis" uue abiflotilli saata.
Arutz Sheva teatel registreeris Iisraeli Tervishoiuministeerium
mõne aja eest Iisraelis kolm Lääne-Niiluse viiruse diagnoosi.
Putukate tekitatud viirusjuhtumid avastati juulis.
Haigestunuid on aasta algusest kokku 15,
kaks neist on diagnoositud ja 13 diagnoosikahtlusega.
Haigusjuhtumeid on esinenud 12s erinevas asulas
Haifa ja Afula aladelt põhjas kuni Ashkeloni piirkonnani lõunas.
Enamikul haigestunuist sümptomid puuduvad või on leebed,
nagu palavik ja kerge peavalu.
Mõnedel on viirus eluohtlik ja võib areneda entsefaliidiks.
2013. a raporteeriti Iisraelis 17 juhtumit, millest 4 lõppes surmaga.
2012. a oli juhtumeid 89, kaks neist lõppesid surmaga.
Iisraeli Tervishoiuministeerium soovitab putukahammustuste eest
end eri meetoditega kaitsta,
näiteks kaitsesalvide ja võrkakendega.
Viirus elab lindudes ja putukad, kes hammustavad linde
võivad viiruse inimesele edastada.
Viirus on eluohtlik ca 1%-le inimestest.
Konkreetset viirusevastast ravi ei eksisteeri.
The Times of Israeli teatel taotleb ISIS bioloogilist relva.
Ajakirja Foreign Policy raporti teatel leiti
Tuneesia islamivõitleja arvutist plaan muhkkatku eraldamiseks loomadelt
ja selle relvaks muutmist.
Süüria mässulistejuhi sõnul konfiskeeriti antud arvuti
jaanuaris Türgi piiri lähedal ISISe peidupaika tehtud rünnakus.
Arvutis oli üle 30 000 faili,
mis sisaldasid džihadistlikku propagandat,
pommiehitusjuhiseid, tapmiskampaaniate korraldusjuhiseid
ja infot vahelejäämise vältimiseks.
Foreign Policy raporti teatel valmistas arvutiomanik ette
maailma šokeerivat rünnakut.
Arvutiomanikuks tunnistati
füüsika ja keemia taustaga Tuneesia kodanik.
Failide hulgas oli ka hetkel Saudi Araabias vangis oleva usujuhi
Saudi džihadisti Nasir al-Fahdi õigustus biorelvade kasutamisele.
Tuneesia Julgeolekuameti teatel võitleb Süürias ca 3000 tuneeslast,
enamik neist ISISe ridades.
Need olid meie tänased uudised. Shalom ja kohtumiseni!
Tõlge: Monika Jaaguri